Era-barraca-WEB	Hège fòrça ans, fòrça (enes tempsi qu’er oncle Tomba, un ancian lèu cèc que suenhaue eth praube ramat d’un carnissèr d’Alboraia, anaue peth mon, ena partida deth Fraire, tirant trabucades contra es francesi), aguestes tèrres sigueren des religiosi de Sant Miquèu des Reis, uns bravi senhors, grassi, lustradi, charraires, que non mostrauen guaira prèssa en crubament des arrendaments, en tot dar-se per satisfèts damb que, pera tarde, en passar pera barraca, les recebesse era pairia, qu’ère alavetz ua reiau gojata, en tot obsequiar-les damb prigondes tasses de chicolate e es primicies des fruitèrs.